Wetstoepassers in Kaapstad oor geweld geskors | Netwerk24
Deur Warda Meyer 03 April 2020 13:08
Richard Bosman, uitvoerende bestuurder vir veiligheid en sekuriteit in Kaapstad, sê die metro het verskeie klagtes, insluitende video-opnames, ontvang oor beamptes wat inwoners mishandel.
“Drie beamptes van Capricorn Park is geskors, een vrouebeampte van Groenpunt, en drie van Mitchells Plain,” sê Bosman.
Hy het die beamptes se beweerde dade skerp veroordeel.
Albert Fritz, LUR vir gemeenskapsveiligheid, sê hy veroordeel enige magsmisbruik deur die polisie, metropolisie, stadswetstoepassers en soldate skerp.
“Ek kan nie stilbly te midde van die talle klagtes oor brutaliteit, mishandeling en vernedering wat deur ons inwoners aangemeld is nie,” sê Fritz.
Hy het beklemtoon dat die nasionale ramptoestand wat afgekondig is, inwoners nie van hul reg op waardigheid ontneem nie.
“Alle dade van mishandeling onder die gesamentlike bevel van die SAPD en die SANW sal deur die betrokke entiteit ondersoek word.”
Fritz het inwoners versoek om enige klagtes by die Wes-Kaapse polisieombudsman aan te meld. Klagtes oor die polisie of militêre polisie kan ook by die onafhanklike polisieondersoekdirektoraat (Opod), of by die militêre ombudsman aangemeld word.
Meer oor: Polisiegeweld | Polisie | Inperking | Richard Bosman | Wetstoepassers | Kaapse Vlakte | Kaapstad | Covid-19-Virus | Koronavirus
DA vra polisie moet ingryp oor EFF-dreigemente
Ladysmith-onlus: Polisie ontplooi om geweld vas te vat